ช่วงเทศกาลที่ผ่านมากินไปหลายร้านเลยคะ งานเลี้ยงบ้าง เจอเพื่อนบ้าง สังสรรค์ บ้าง 
ร้านนี้หาเจอในเนต เห็นว่าไม่ไกลจากที่ทำงาน แล้วก็ใกล้รถไฟฟ้าด้วย เพื่อนเดินทางสะดวก

ร้าน เฮมมิ่งเวย์ (Hemingway) 

ที่ตั้ง ตั้งอยู่ในซอยสุขุมวิท 14 ร้านจะอยู่ตรงข้าม Terminal 21(ฝั่งถนนสุขุมวิท) ถ้ามารถไฟฟ้าก็ลงรถไฟฟ้าอโศกได้เลยคะ ถ้าขับรถมา มาจาก เอ็มโพเรี่ยม ก็ข้ามแยกอโศกมาแล้วก็ชิดซ้ายเลย ร้านอยู่ซอยแรก
เข้ามาในซอย 14 ประมาณ 20 เมตร

ที่จอดรถ ร้านมีที่จอดรถประมาณ 20 คันคะ ตอนเราไปดึกแล้วก็พอยังมีที่จอดรถอยู่นะคะ

บรรยากาศร้าน บรรยากาศดีมากกกกก ตอนเราไปอากาศเย็นๆๆ พอดีด้วยคะ 
ร้านเป็นบ้านสมัยเก่า 2 ชั้น เปิดไฟสวยเลยคะ ที่นั่งก็จะมีทั้ง indoor outdoor

ถ้าข้างในก็เหมือนกินในบ้านสมันก่อนเลยคะ เป็นห้องติดแอร์ ถ้าหน้าร้อนจะดีมาถ้าได้นั่งในห้องแอร์

ส่วนข้างนอก มีทั้ง 2 ชั้นคะ ทั้งตรงระเบียง หรือ ชานบ้าน วันที่อากาศดีแบบที่เราไป นั่งข้างนอกดีกว่า
เราโทรไปจองโต๊ะก่อนขอนั่งข้างนอก พนักงงานบอกว่า ชั้น 2 ข้างนอก บรรยากาศดีกว่า และยุงน้อยกว่า

วันนั้นเราไปกัน 4 คน ได้นั่งตรงระเบียงบ้านพอดีเลยคะ

เมนู เมนูอาหารเป็นอาหารแบบตะวันตก ไม่มีรูปประกอบ มีแต่ชื่อเมนูเลย แต่ก็มีคำอธิบายข้างล่างแต่ละเมนูเหมือนกันคะ ถ้าเราไม่แน่ใจ ถามพนักงานได้ ตอบได้หมดคะ

ระหว่างที่รอ ก็มีขนมปังมาให้กินรองท้อง คะ ขนมปังก็ธรรมดาคะ ไม่ได้เนยนมมาก บางร้านเขาเสริฟครัวซอง เราชอบครัวซองมากกว่า 

เมนูที่เราสั่งนะคะ สั่งมาคุยไป เมาท์ไป สนุกไป

- Soup of the day (140 บาท)
แต่ละวันก็เปลี่ยนไปเรื่อยเรื่อยคะ แล้วแต่วันนั้นจะเป็นอะไร ตอนเราไปเป็นซุปครีมข้นทะเล
ข้นดีนะคะ เราชอบซุปครีมอยู่แล้ว อันนี้เขาทำเข้มข้นดี เขามีกุ้ง ปลาหมึก แล้วก็หอย 
เราใส่พริกไทย กับ เกลือไปหน่อย จานนี้ชอบคะ

- Salami Pizza ( 280 บาท)
พิซซ่า ที่นี่เป็นแป้งบาง กินร้อนร้อน แป้งบางกรอบเชียวแหละ หน้าก็อร่อยดีนะคะ เป็น Salamo ใส่ ชีส 
ชีสเขาใส่ให้เยอะเลย หยาดเยิ้มมาก ซอสอะไรก็อร่อยดีคะ

- Curly Fries (110 บาท)
ก็คือ เฟรนพรายต์แบบ กลมกลม นี่แหละคะ อร่อยตามมาตรฐาน จิ้มมายองเนส กับซอสมะเขือเทศ

- Pork Chop (375 บาท)
หมูชิ้นใหญ่ ย่างมา แบบกึ่งสุกกึ่งดิบ ถ้าเรากินแบบสุกกว่านี้หน่อยก็บอกเขาได้คะ เพราะอย่างเพื่อนบอกว่า
มันดิบไป เสริฟมาพร้อมมันบด กับสลัดเครืองเคียง หมูชิ้นใหญ่ หมักมาดีคะ ไม่เหนียวด้วย

- Brushetta Salmon (195 บาท)
เมนูนี้เราชอบสุดคะ เป็นเมนูเรียกน้ำย่อยอีกเมนู จะเป็นขนมปังฝรั่งเศสอบ ชีส แซลมอลรมควัน 
แล้วก็ผักกาด กินที่เดียวแบบคำเดียว อร่อยยยยยย มันเข้ากันดีทั้งคำเลยคะ

 Cuban Sanwich (245 บาท)
อันนี้เป็นแซนวิส แฮม เขาจะเสริฟมากับ สลัดเคียง อันนี้มาตอนหลัง อิ่มมาก ก็เลยไม่ได้กินเลยคะ

จบของคาวก็นั่งคุยต่อมาสักพัก เริ่มท้องอยู่ตัว ต่อด้วยของหวานกันดีกว่าคะ

- Key lime Tart (140 บาท) 
ทารต์มะนาว จานนี้ยังไม่ผ่านเลยคะ เราว่าซอสมะนาวเปรี้ยวเกินไป แล้วตัวฐาน มันหอมเนยหอมนมอะไรเลย จานนี้กินไม่หมดด้วย

-  Ice Cream Yogurt Blueberry (60 บาท)
อร่อยตามมาตรฐานคะ เปรี้ยวๆ ไม่เลี่ยนดี

ราคามื้อนี้ 2,123 บาท สำหรับ 4 คนคะ 

เครื่องดื่มที่กินกันนะคะ
- เบียร์ Asahi  1 pint = 110 บาทคะ (กินไป 2 แก้ว เอ้าาาาาชนนนนน)
- โค้ก กระป๋องละ 50 บาท
- น้ำเปล่า ขวดละ 35 บาทคะ

ความเห็นส่วตัวนะคะ 
อาหาร อร่อยหลายอย่างนะคะ แต่ของหวาน ยังไม่โดนเท่าไหร่
ราคา ราคา ไม่ได้แพงเว่อร์ แต่ก็ไม่ได้ถูก
บรรยากาศ บรรยากาศดีมาก ยิ่งอากาศเย็นๆ ยิ่งดีมากกก 
บริการ บริการดีเยี่ยมเลยคะ 